Sérgio Godinho

**Sérgio Godinho**, nado o 31 de agosto de 1945 no Porto, é un poeta, actor, compositor e intérprete de cancións portugués.

## Biografía 
Con máis de 30 anos de carreira, Sérgio Godinho é un dos grandes nomes da música portuguesa, caracterizado tamén pola súa figura polifacética que o fixo participar tamén en series de televisión, cinema, e mesmo teatro, tanto como dramaturgo, músico e realizador.

Aos 20 anos saíu de Portugal, para fuxir do recrutamento forzoso para a guerra colonial portuguesa na África. Permaneceu 9 anos afastado do país. A súa estadía máis demorada será en París, onde integrou durante dous anos o elenco do musical “*Hair*” e comezou a facer as súas primeiras músicas, tomando contacto con outros músicos portugueses no exilio, como José Mário Branco, José Afonso e Luís Cília. Pasou parte do exilio tamén en Ámsterdam, Brasil e Vancouver.

En 1971 colabora no primeiro álbum en solitario de José Mário Branco, *Mudam-se os tempos mudam-se as vontades*, e gravando nese mesmo ano en Francia o seu propio primeiro LP en solitario *Os sobreviventes*. Aínda do exilio data a gravación *Pré-histórias* (1972).
Aínda que constantemente censurados, estes álbums conseguiron alcanzar a popularidade entre o público portugués no ano seguinte, chegando a ser mesmo premiado pola prensa como “Autor do ano” e *Os Sobreviventes* como “Disco do ano”.

Xa no Canadá, casou con Shila, compañeira na compañía de teatro The Living Theatre, estabelecéndose nunha comunidade *hippy* en Vancouver. Alí recibiu a nova da revolução dos cravos do 25 de abril, que o levou a regresar a Portugal. Xa en terras lusitanas, editou o álbum *À queima-roupa* (1974) cun enorme éxito, e percorreu o país actuando en manifestacións populares.

Desde entón até hoxe a súa carreira continúa, sendo autor dalgunhas das cancións máis aclamadas da historia da música portuguesa, como "É terça-feira" e "Com um brilhozinho nos olhos".

Nos anos 90 participou no álbum de cancións e videoclips do Xabarín Club coa súa música "Pois é a Vida" cantada con acento galego.

## Discografía 
### Álbums orixinais 
* *Os sobreviventes* (1971)
* *Pré-histórias* (1972)
* *À queima-roupa* (1974)
* *De pequenino se torce o destino* (1976)
* *Pano-cru* (1978)
* *Campolide* (1979)
* *Canto da boca* (1981)
* *Coincidências* (1983)
* *Salão de festas* (1984)
* *Na vida real* (1986)
* *Os amigos de Gaspar* (1988)
* *Aos amores* (1989)
* *Tinta permanente* (1993)
* *O elixir da eterna juventude* (1996)
* *Domingo no mundo* (1997)
* *Lupa* (2000)
* *O irmão do meio* (2003)
* *Ligação directa* (2006)

### Álbums ao vivo 
* *Noites passadas* (1995)
* *Rivolitz* (1998)
* *Afinidades* (co grupoClã) (2001)
* *Nove e meia no Maria Matos* (2008)

### Recompilacións 
* *Era uma vez um rapaz* (1985)
* *Escritor de canções* (1990)
* *Biografias do amor* (2001)
* *Setenta e Um - Oitenta e Seis - O melhor de Sérgio Godinho* (2004)

### Bandas sonoras 
* *A Confederação* (LP, Diapasão/Sassetti) (1978)
* *Kilas, o mau da fita* (1979)

### EPs 
* *Romance de um dia na estrada* (Guilda da Música/Sassetti) (1971)

### Sinxelos 
* *Na Boca do lobo* (Guilda da Música/Sassetti) (1975)
* *Liberdade* (Guilda da Música/Sassetti) (1975)
* *Nós por cá todos bem* (1977)

### Colaboracións 
* *Espanta Espíritos - Espanta Espíritos* (1995)
* *A cantar con Xabarín* (Volume III - IV, 1996)
* *O Assobio da Cobra - Manuel Paulo* (2004)
* *Sons da Fala - Sons da Fala* (2007)

### DVD 
* *Sérgio Godinho - De Volta ao Coliseu* (2006)

## Libros 
* *Retrovisor - Uma Biografia Musical de Sérgio Godinho * (2006)

## Véxase tamén 
### Ligazóns externas 
* Páxina (oficial?) de Sérgio Godinho - Praça das Flores
* Páxina oficial
* Entrevista à rádio TSF - 23 de outubro de 2006